PATVIRTINTA

Šilutės r. Vilkyčių pagrindinės mokyklos

direktoriaus 2020 m. rugsėjo 28 d.

įsakymu Nr. V1-86

**ŠILUTĖS R. VILKYČIŲ PAGRINDINĖS MOKYKLOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS) PLANAS**

**2020-2021 METAMS**

**I SKYRIUS**

**MOKYKLOS APRAŠYMAS**

Šilutės r. Vilkyčių pagrindinė mokykla yra savivaldybės biudžetinė įstaiga, jos savininkas Šilutės rajono savivaldybė.

Šilutės r. Vilkyčių pagrindinė mokykla – tai bendrojo ugdymo mokykla, vykdanti ikimokyklinio, priešmokyklinio, pradinio, pagrindinio ir neformaliojo vaikų švietimo programas. 2020-2021 mokslo metais mokykloje ugdomi 157 mokiniai: 1-10 klasėse - 110 mokinių, ikimokyklinio, priešmokyklinio ugdymo grupėse – 47 mokiniai. Specialiųjų ugdymosi poreikių mokiniai integruotai ugdomi pagal individualizuotas programas ir pritaikytas bendrąsias programas.

Mokykloje yra 3 ikimokyklinio ugdymo grupės, 4 pradinio ugdymo klasės, 9 mokomųjų dalykų kabinetai, iš jų: 12 vietų kompiuterių klasė, visi kabinetai aprūpinti daugialypės terpės projektoriais. Visuose kabinetuose yra kompiuterizuotos mokytojų darbo vietos, interneto, intraneto ryšys (vietinis mokyklos tinklas). Mokinių poreikiams yra sporto salė, aikštynas, sporto treniruoklių patalpa, 50 vietų valgykla, aktų salė. Įrengtos lauko krepšinio, futbolo aikštelės, paplūdimio tinklinio aikštelė, aptverta vaikų žaidimo aikštelė ikimokyklinio ugdymo grupės vaikams. Mokykloje veikia Šilutės F. Bajoraičio viešosios bibliotekos filialas.

Mokykloje dirba 50 darbuotojų, iš jų 35 pedagoginiai, 15 nepedagoginių darbuotojų. Mokiniams pagalbą teikia švietimo pagalbos specialistai: psichologas, socialinis pedagogas, specialusis pedagogas, visuomenės sveikatos priežiūros specialistas. Bendradarbiaujama su kitomis įstaigomis ir institucijomis.

Mokykloje organizuojami renginiai, akcijos, vykdomi projektai, kurių metu mokiniai skatinami tinkamai bendrauti, dirbti komandoje ir būti tolerantiškiems vienas kito atžvilgiu. 2020 metais birželio mėnesį buvo organizuota vaikų vasaros poilsio stovykla „Vasaros šypsena“, kurioje dalyvavo 20 mokinių. Įgyvendinamas neformaliojo vaikų švietimo veiklų projektas „Kartu mes stipresni“, dalyvių skaičius – 32 mokiniai.

Nuo 2015 m. rugsėjo mėnesio mokykloje pradėjome diegti Olweus patyčių prevencijos programą. Dalyvaudami Olweus programoje, ypatingą dėmesį skyrėme mokinių tarpusavio santykių problemoms spręsti. Nuo 2017 m. kovo mėnesio mokyklos bendruomenė pradėjo įgyvendinti Olweus programos kokybės užtikrinimo sistemą, vadovaujantis OPKUS standartu. 2019 m. pavasarį Specialiosios pedagogikos ir psichologijos centro vykdyto audito metu mokykla dokumentais patvirtino, kad laikosi Olweus programos standarto reikalavimų, ir yra pripažįstama OLWEUS mokykla 2019-2020 ir 2020-2021 mokslo metams.

2020 metais nuo kovo mėnesio, įvedus karantiną Lietuvoje, programos vykdymas nesustojo. Klasių vadovai užsiėmimus vedė nuotoliniu būdu, naudojant Zoom programą. MSG užsiėmimai taip pat vyko nuotoliniu būdu.

2019 metų lapkričio mėnesį, atlikus internetinę apklausą apie patyčias, paaiškėjo, kad patyčių atvejų skaičius tarp mokinių nesumažėjo, kad padaugėjo aukštesnėse klasėse besityčiojančių mokinių skaičius, kad daugiausia mokiniai patyčias patiria iš klasės draugų, sumažėjo mokinių pasisakančių suaugusiems apie patiriamas patyčias, sumažėjo patyčių koridoriuose, tačiau padidėjo klasėje be mokytojo bei kitose vietose. Tiek tarp mergaičių, tiek tarp berniukų padidėjo žodinės patyčios, apkalbos. Sumažėjo mokinių pastebinčių mokytojų ir kitų suaugusiųjų bandymus stabdyti patyčias.

2020-2021 mokslo metais toliau tęsime šios programos įgyvendinimą, didelį dėmesį skirsime mokinių saugumui, internetinėje apklausoje apie patyčias iškilusioms problemoms spręsti.

**II SKYRIUS**

**PLANO ĮGYVENDINIMO TIKSLAS IR UŽDAVINIAI**

Šilutės r. Vilkyčių pagrindinė mokykla veikia vadovaudamasi Lietuvos Respublikos Švietimo įstatymu, mokyklos nuostatais, strateginiu ir metiniu veiklos bei ugdymo planais, mokyklos vidaus ir darbo tvarkos taisyklėmis ir kitais teisės aktais. Siekiant sumažinti patyčių mastą mokykloje ir užkirsti kelią naujai atsirandančioms, vadovaujamasi Olweus programos standartu.

**Tikslas** - Pastebėti ir užkirsti kelią atsirandančioms patyčioms.

**Uždaviniai:**

1. Efektyvinti klasių vadovų darbą, klasių valandėlių vedimą, siekiant mažinti patyčių atvejų skaičių klasėse, atkreipti dėmesį į žodines, internetines patyčias, apkalbas.

2. Aktyvinti mokyklos bendruomenės narius pastebėtas patyčias stabdyti, fiksuoti „Patyčių atvejų registracijos žurnale“.

3. Skatinti mokinius apie patiriamas patyčias pasipasakoti suaugusiems.

**III SKYRIUS**

**VEIKLOS PLANAS**

|  |  |  |  |  |
| --- | --- | --- | --- | --- |
| **Eil Nr.** | **Veiklos turinys/**  **priemonės pavadinimas** | **Laikotarpis/**  **data** | **Dokumento Nr./ terminas** | **Atsakingi** |
| 1. | OLWEUS programos kokybės užtikrinimo sistemos (OPKUS) plano rengimas. | 2020 m. rugsėjis-spalis | Direktoriaus įsakymas | Koordinatorius |
| 2. | MSG ir koordinacinio komiteto sąrašų koregavimas. | 2020 m. spalis | Direktoriaus įsakymas | Koordinatorius |
| 3. | Mokytojų budėjimo grafiko rengimas, aptarimas mokytojų tarybos posėdyje. Budėjimo grafiko koregavimas esant poreikiui. | 2020 m. rugsėjis  ir pagal poreikį | Direktoriaus įsakymas, budėjimo grafikas | Koordinatorius |
| 4. | Du mokyklos personalo susirinkimai, skirti aptarti kokybės planą, apžvelgti ir aptarti pagrindines mokykloje jau įgyvendintas ir numatytas patyčių prevencijos priemones. | 2020 m. lapkritis;  2021 m. birželis | C1, C4 iš karto po susirinkimo pildo direktorius | Direktorius |
| 5. | 5 MSG susitikimai. | 2020 m. spalio 19, 20, 21;  2020 m. gruodžio 14, 15, 16;  2021 m. vasario 22, 23, 24;  2021 m. balandžio 19, 20, 21;  2021 m. birželio 7, 8, 9 | R1 iš karto po kiekvieno susitikimo;  C1 pildo direktorius iki palaikomojo susitikimo/ audito | MSG vadovai |
| 6. | Vienos dienos įvadinis OLWEUS programos mokymų organizavimas naujiems mokyklos. | 2020 m. spalis | R3 iš karto, pasibaigus susirinkimui;  C1 pildo direktorius iki audito | Instruktorius, direktorius |
| 7. | Olweus klasės valandėlių  3-10 klasėse vedimas. | Du kartus per mėnesį per mokslo metus | R2 iš karto  po klasės valandėlės.  C2 (pildo 2 kartus per mokslo metus klasių vadovai, pateikia iki 12-22 d. ir iki 06-22 d.) | 3-10 klasių vadovai |
| 8. | Olweus patyčių prevencijos programos principų perteikimas naujai atvykusiems mokiniams. | 2019 m.  rugsėjis ir  per mokslo metus atvykus naujiems mokiniams | C2 (pildo 2 kartus per mokslo metus klasių vadovai, pateikia iki 12-22 d. ir iki 06-22 d.) | 3-10 klasių vadovai |
| 9. | Keturių taisyklių prieš patyčias reguliarus naudojimas. | Visus mokslo metus | C2 (pildo 2 kartus per mokslo metus klasių vadovai, pateikia iki 12-22 d. ir iki 06-22 d.) | 3-10 klasių vadovai |
| 10. | Individualūs pokalbiai su mokiniais. | Visus mokslo metus | C2 (pildo 2 kartus per mokslo metus klasių vadovai, pateikia iki 12-22 d. ir iki 06-22 d.) | 3-10 klasių vadovai |
| 11. | Mokinių, besimokančių  3-10 klasėse, apklausa  Olweus programos klausimynu. | 2020 m. lapkritis | C1 pildo direktorius, gavus apklausos rezultatus | Koordinatorius, direktorius |
| 12. | OP koordinacinio komiteto susirinkimai. | Mokslo metų eigoje | Susirinkimo forma, pasibaigus susirinkimui | Koordinatorius, direktorius |
| 13. | Diskusijos patyčių tema mokinių tarybos susirinkimuose. | 2020 m.  spalis – gruodis,  2021 m.  vasaris-birželis | C3 formoje ir  R4 iš karto, pasibaigus susirinkimui (pateikia gruodžio 22 d., birželio 22 d.) | Mokytojas, koordinuojantis mokinių tarybos darbą |
| 14. | Taikyti OP procedūras, sprendžiant patyčių atvejus. | Pastebėjus patyčias | Patyčių atvejų registracijos žurnale, iškart pastebėjus patyčias. | Mokyklos bendruomenės nariai |
| 15. | Tėvų (globėjų, rūpintojų) švietimas patyčių prevencijos klausimais 3-10 klasių susirinkimuose. | 2020 m. lapkritis, gruodis  2021 m. kovas-balandis-gegužė | C2 (pildo 2 kartus per mokslo metus klasės vadovai, pateikia iki 12-22 d. ir iki 06-22 d.) | 3-10 klasių vadovai |
| 16. | Mokinių tėvų (globėjų, rūpintojų) informavimas apie mokyklos patyčių veiklą ir su ja susijusių problemų sprendimą visuotiniame mokyklos tėvų (globėjų, rūpintojų) susirinkime, mokyklos internetinėje svetainėje. | 2020 m. lapkritis,  2021 m. kovas | C1 (pildo direktorius) | Direktorius, koordinatorius |
| 17. | Budėjimas pertraukų metu mokyklos koridoriuose, laiptinėse, mokyklos teritorijoje. | Per mokslo metus |  | Mokytojai, kiti mokyklos darbuotojai |
| 18. | Priminimas mokytojams ir aptarnaujančiam personalui apie P1 procedūras. | 2020 m. gruodis | P1  C1 | Visi mokytojai, aptarnaujančio personalo darbuotojai,  direktorius |
| 19. | Renginiai:  1. Tarptautinė tolerancijos diena.  2. Veiksmo savaitė BE PATYČIŲ. | 2020 m. lapkritis;  2021 m. kovas | Informacija viešinama mokyklos svetainėje | Socialinis pedagogas |
| 20. | Nukrypimų fiksavimas ir trūkumų šalinimas. | Atsiradus nukrypimams | A1, A2 | Direktorius |
| 21. | Olweus programos kokybės užtikrinimo plano 2020 – 2021 m. ir vykdomų veiklų viešinimas mokyklos internetinėje svetainėje. | 2020 m.  lapkritis –  2021 m. birželis | OPKUS  planas mokyklos svetainėje:  <http://www.vilkyciai.silute.lm.lt> | Koordinatorius |

\_\_\_\_\_\_\_\_\_\_\_\_\_\_\_\_\_